CELEX: 32017R1413
Language: hu
Date: 2017-08-03 00:00:00
Title: A Bizottság (EU) 2017/1413 rendelete (2017. augusztus 3.) a kozmetikai termékekről szóló 1223/2009/EK európai parlamenti és tanácsi rendelet IV. mellékletének módosításáról (EGT-vonatkozású szöveg. )

4.8.2017   
               
               
                  HU
               
               
                  Az Európai Unió Hivatalos Lapja
               
               
                  L 203/1
               
            A BIZOTTSÁG (EU) 2017/1413 RENDELETE
      (2017. augusztus 3.)
      a kozmetikai termékekről szóló 1223/2009/EK európai parlamenti és tanácsi rendelet IV. mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (1) bekezdésére,
      mivel:
      
                  (1)
               
               
                  A cink-oxid kozmetikai termékekben színezékként való alkalmazását az 1223/2009/EK rendelet IV. mellékletének 144. hivatkozási számú bejegyzése engedélyezi.
               
            
                  (2)
               
               
                  A fogyasztók biztonságával foglalkozó tudományos bizottság (FBTB) 2012. szeptember 18-i szakvéleményében (2) – amely 2014. szeptember 23-án felülvizsgálatra került (3) – azt állapította meg, hogy a cink-oxid akkor biztonságos, ha bevonat nélküli, nem nanoszerkezetű formájában színezékként használják fel dermális alkalmazású kozmetikai termékekben. Az FBTB ugyanakkor azt is megállapította, hogy a belélegzés után a cink-oxid részecskék által kiváltott tüdőgyulladásra tekintettel a cink-oxid olyan kozmetikai termékekben való felhasználása, amelyek a cink-oxid belélegzése révén a fogyasztó tüdejét érő expozícióhoz vezethetnek, aggodalomra ad okot.
               
            
                  (3)
               
               
                  Az FBTB véleményei alapján a cink-oxid bevonat nélküli, nem nanoszerkezetű formájának színezékként kozmetikai termékekben való felhasználását olyan alkalmazásokra kell korlátozni, amelyek nem vezethetnek a végfelhasználó tüdejét belélegzés miatt érő expozícióhoz.
               
            
                  (4)
               
               
                  Az 1223/2009/EK rendelet IV. mellékletét ezért ennek megfelelően módosítani kell.
               
            
                  (5)
               
               
                  Az ágazatnak észszerű határidőt kell biztosítani ahhoz, hogy elvégezhesse a termékösszetételeken a forgalomba hozatalhoz szükséges kiigazításokat, valamint a nem megfelelő termékek forgalomból történő kivonását.
               
            
                  (6)
               
               
                  Az e rendeletben foglalt intézkedések összhangban vannak a Kozmetikai Termékek Állandó Bizottságának véleményével,
               
            ELFOGADTA EZT A RENDELETET:
      1. cikk
      Az 1223/2009/EK rendelet IV. melléklete e rendelet mellékletének megfelelően módosul.
      2. cikk
      2018. február 24-től kizárólag az e rendelet követelményeinek megfelelő kozmetikai termékek hozhatók forgalomba az Európai Unióban.
      2018. május 24-től kizárólag az e rendelet követelményeinek megfelelő kozmetikai termékek lehetnek elérhetők az Európai Unióban.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. augusztus 3-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 342., 2009.12.22., 59. o.
      
      
         (2)  SCCS/1489/12, felülvizsgált változat, 2012. december 11., http://ec.europa.eu/health/scientific_committees/consumer_safety/docs/sccs_o_103.pdf.
      
         (3)  SCCS/1539/14, felülvizsgált változat, 2015. június 25., http://ec.europa.eu/health/scientific_committees/consumer_safety/docs/sccs_o_163.pdf.
      
         MELLÉKLET
         Az 1223/2009/EK rendelet IV. mellékletének 144. bejegyzése helyébe a következő szöveg lép:
         
            
                        Hivatkozási szám
                     
                     
                        Az anyag azonosítása
                     
                     
                        Feltételek
                     
                     
                        Az alkalmazási feltételek és figyelmeztetések szövege
                     
                  
                        Kémiai név
                     
                     
                        Színindexszám/A glosszáriumban megadott szám
                     
                     
                        CAS-szám
                     
                     
                        EC szám
                     
                     
                        Szín
                     
                     
                        A termék típusa, testrészek
                     
                     
                        Legnagyobb koncentráció a felhasználásra kész készítményekben
                     
                     
                        Egyéb
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                     
                        j
                     
                  
                        „144.
                     
                     
                        Cink-oxid (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Fehér
                     
                     
                         
                     
                     
                         
                     
                     
                        Nem használható olyan alkalmazásokban, amelyek a belélegzés lehetősége miatt a végfelhasználó tüdejét érő expozícióhoz vezethetnek.
                     
                     
                         
                     
                  
         
            (*1)  Az UV-szűrőként való felhasználás vonatkozásában lásd a VI. melléklet 30. és 30a. bejegyzését.”